**PROPOZÍCIE „AKADEMICKÉ MAJSTROVSTVÁ SR 2020“ VO VZPIERANÍ**

**I. VŠEOBECNÉ USTANOVENIA**

Usporiadateľ: VK Strojár STU v BA v spolupráci s VK KOFI TN/BA

Termín: 31.10.2020

Miesto: The Zone Gym, Kukučínova 53, Bratislava

Prezentácia: na mieste konania pred technickou poradou

Otvorenie: 31.10.2020, pravdepodobný začiatok o 10:00

Ukončenie: Slávnostné vyhodnotenie po skončení súťaže

Riaditeľ súťaže: Mgr. Milan Kováč, PhD. email: milan.kovac.ml@gmail.com, tel.:0904995018

Sekretár súťaže: Mgr. Milan Kováč, PhD. email: milan.kovac.ml@gmail.com, tel.:0904995018

Hlavný rozhodca: deleguje Súťažno-technická komisia SZV

Rozhodcovia: deleguje Súťažno-technická komisia SZV

Prihlášky: do 11.10.2020 na email: milan.kovac.ml@gmail.com

Súťažná komisia: riaditeľ súťaže, hlavný rozhodca a delegát súťaže

**Podmienky účasti:** Súťaže sa môžu zúčastniť študenti (denní aj externí) všetkých troch foriem štúdia (bakalárske, magisterské, doktorandské), absolventi vysokoškolského štúdia – rok po ukončení VŠ štúdia 2019/2020, vek do 28 rokov, žiaci maturitného ročníka 2020/2021. Štartovať môžu aj zahraniční študenti študujúci na VŠ v SR a slovenskí študenti VŠ  študujúci v zahraničí. Štartovať majú povolené športovci všetkých výkonnostných kategórií. Súťaže sa môžu zúčastniť aj študenti, ktorí nie sú členmi SZV. Súťažiaci nie sú organizátorom poistení a štartujú na vlastnú zodpovednosť, pričom musia mať pri sebe preukaz poistenca. Štartovať môžu len zdraví športovci.

**Strava:** organizátor zabezpečuje len jednoduché občerstvenie

**Ubytovanie:** študenti si zabezpečujú individuálne, v prípade núdze sa môžu obrátiť na organizátora súťaže

**Cestovné:** študenti si hradia na vlastné náklady resp. po dohode s vysielajúcou VŠ

**Ceny:** víťaz získava titul Akademický majster SR 2020 v jednotlivých hmotnostných kategórií a taktiež aj titul absolútneho víťaza na základe Sinclairových bodov, 1.-3. medailu za olympijský dvojboj, diplom a vecné ceny podľa možností usporiadateľa.

**II. TECHNICKÉ USTANOVENIA**

**Predpis:**  Súťaž prebieha podľa platných pravidiel vzpierania, podľa pravidiel IWF a SZV.

**Disciplíny**: trh, nadhod, olympijský dvojboj

**Kategórie:**  Muži, ženy

**Systém súťaže:** Súťaž bude prebiehať v hmotnostných kategóriách:

 MUŽI: do 55 kg, do 61 kg, do 67 kg, do 73 kg do 81 kg, do 89 kg,

do 96 kg, do 102 kg, do 109 kg a nad 109 kg \*

 ŽENY: do 45 kg, do 49 kg, do 55 kg, do 59 kg, do 64 kg, do 71 kg,

do 76 kg, do 81 kg, do 87 kg, nad 87kg \*

\* v prípade nenaplnenia hmotnostnej kategórie tromi

súťažiacimi sa budú kategórie spájať

 **Časový rozpis: bude zverejnený v dodatku rozpisu súťaže na stránke SZV**

**III. ZÁVEREČNÉ USTANOVENIA**

Prihlášky je potrebné zaslať na emailovú adresu spomínanú vyššie. Zoznam štartujúcich bude zverejnený dva týždne pred súťažou s dodatkom a časovým rozpisom.

Vedúci výprav sú zodpovední za nástup pretekárov na slávnostné otvorenie a ukončenie súťaží. V odôvodnených prípadoch si organizátor vyhradzuje právo na zmeny v časovom a organizačnom rozpise súťaže.

Všetci nominovaní pretekári, tréneri a funkcionári sa zúčastňujú AM SR 2020 na vlastné nebezpečenstvo a sú povinní riadiť sa pokynmi usporiadateľa.

Účastníci musia dodržiavať usmernenia SZV vzhľadom na Covid-19.

Usporiadateľ neručí za straty a poškodenia v rámci súťaži.